
OBRAZLOŽENJE OPĆEG DIJELA FINANCIJSKOG PLANA

1. Prihodi i primici Fakulteta
Ukupni prihod planiran za 2025. iznosi 5.775.738 eura, izvršenje za 2025. iznosi 5.794.107,94 eura, odnosno 101,19% financijskog plana. Fakultet je proračunski korisnik te osigurava sredstva za aktivnost A621003  Redovna djelatnost Sveučilišta u Osijeku kroz Državni proračun za plaće i materijalna prava zaposlenika iz izvora 11 sukladno dodijeljenim limitima od strane Ministarstva znanosti i obrazovanja i mladih, odnosno Sveučilišta J.J. Strossmayera u Osijeku i potpisanom Programskom ugovoru između Ministarstva znanosti, obrazovanja i mladih i Sveučilišta J.J. Strossmayera u Osijeku. Planirani iznos sredstava za 2025. iznosi 4.805.646 eura, izvršenje za 2025. iznosi 4.717.144,60 eura odnosno 99,20% financijskog plana, Ministarstvo znanosti obrazovanja i mladih nije uplatilo iznos po potpisanom programskom ugovoru za osnovnu i izvedbenu komponentu u iznosu od 100.537,67, a koji se odnosi na prihoda za pokriće rashoda 2025. godine. 
Vlastiti prihod  - izvor 31 planiran je za 2025. u iznosu od 194.111 eura, izvršenje za 2025. iznosi 190.385,19 eura što je 98,08% financijskog plana. 
Vlastiti prihod fakultet ostvaruje od projekta, stručnih seminara, konferencija i programa cjeloživotnog obrazovanja, prodaje knjiga i najma dvorana, ne možemo točno predvidjeti koliko prihoda ćemo ostvariti od projekata, oni ovise o broju dobivenih/sklopljenih ugovora u toku godine.
Namjenski prihod - izvor 43 planirani iznos za 2025. je 620.032 eura, izvršenje za 2025. iznosi 613.884,22 eura odnosno 99,01% financijskog plana. Navedeni prihod Fakultet ostvaruje od školarina sveučilišnog prijediplomskog i sveučilišnih diplomskih studija. 
Izvor 52 Ostale pomoći planiran je u iznosu od 44.490 eura, izvršenje za 2025. iznosi 109.546,21 eura odnosno 246,23% financijskog plana. Prihod se odnosi na pomoći unutra države odnosno od korisnika državnog proračuna, također od pomoći temeljem prijenosa sredstava Europske unije: Aktivnost A679071 – izvor 52 Ostale pomoći. 
Prihodi izvora 52 su planiraju smo ako imamo pisano saznanje koliko ćemo sredstva dobiti u planiranom razdoblju. Fakultet je nakon izrade financijskog plana sklopio ugovor za projekt sa Hrvatskom zakladom za znanost, sklopljena su dva ugovora sa Osječko-baranjskom županijom, odobrena su sredstva temeljem natječaja MZOM za potporu izdavanju znanstvenih knjiga i časopisa. Sredstva primljena temeljem navedenih ugovora nisu planirana stoga je izvršenje veće od plana. 
Fakultet je nositelj projekata koji su financirani direktno od institucija Europske unije i međunarodnih organizacija i partnera unutar Europske unije - projekti su prikazani unutar aktivnosti A679071 – izvor 51 Pomoći EU u planiranom iznosu od 39.891 eura za 2025., izvršenje za 2025. iznosi 29.990,22 eura odnosno 75,18% financijskog plana. Plan je veći od izvršenja jer je napravljen temeljem potraživanja od EU projekata, sredstva koja potražujemo nisu uplaćena do kraja 2025. godine.
Izvor 581 Mehanizam za oporavak i otpornost odnosi se na projekte Nacionalnog plana oporavka i otpornosti – C3.2.R1-11 „Razvoj sustava programskih sporazuma za financiranje sveučilište i znanstvenih instituta usmjerenih na inovacije, istraživanje i razvoj“ iznos  od 50.000 eura je planiran u skladu sa Sažetkom financijskog plana koji je sastavi dio Programskog ugovora, izvršenje za 2025. iznosi 100%.
Prihod o donacija – izvor 6 planiran je u iznosu od 21.358 eura, dok izvršenje za 2025. iznosi 83.157,50 odnosno 389,35% financijskog plana. Primljena sredstva odnose se na projekta Erste&Steiermaerkische Bank d.d. koji banka financira sredstvima EU. FSTP-OI-28 u iznosu 18.862,50 eura. Donacije od trgovačkih društava za organizaciju Dana brucoša 2025. u iznosu od 675 eura, donacija za organizaciju IMR 2025 konferencije u iznosu od 1.000 eura i donacija od neprofitnih organizacija u iznosu od 820 eura za Dan brucoša i Studenski zbor EFOS Garden 2025. Donacije primljene temeljem sklopljenih ugovora o dodijeli donacije za uspostavljanje Bloomberg financijsko-edukacijskog laboratorija u iznosu od 60.500 eura i sklopljenih ugovora za tisak knjige u iznosu od 1.300 eura.
Izvor 7 prihodi od nefinancijske imovine planiran je u iznosu od 210 eura i ovisi o uplati sredstava Zavoda za stanovanje, izvršenje za 2025. godinu je nula jer Zavod za stanovanje nije izvršio uplatu u toku 2025. godine. 

2. Rashodi i izdaci Fakulteta
Ukupni rashod planiran za 2025. iznosi 5.955.627 eura, izvršenje za 2025. iznosi 5.936.638,54 eura odnosno 99.68% financijskog plana. Najveći dio rashoda Fakulteta odnosi se na plaće i materijalna prava zaposlenih na Fakultetu - A621003 Redovna djelatnost Sveučilišta u Osijeku i aktivnosti A622122 Programsko financiranje javnih visokih učilišta isplaćuje se plaća za prekovremeni rad i naknade vanjskih suradnika, koji sudjeluju u nastavnom procesu. Unutar aktivnosti je planirano pokrivanje troškova za znanstveno-istraživački rad zaposlenih i pokriće troškova redovnog poslovanja  da bi se uspješno odvijao nastavni proces i troškova za nabavu nematerijalne imovine potrebne za nastavu. Planirani iznos rashoda za 2025. godinu iznosi 4.805.646 eura , izvršenje za 2025. iznosi 4.817.682,27 eura odnosno 100,25% financijskog plana. 
A679090 Redovna djelatnost Sveučilišta u Osijeku - Planirani iznos rashoda na izvoru 31 za 2025. godinu iznosi 161.775 eura, izvršenje za 2025. iznosi 148.962,84 eura odnosno 92,08% financijskog plana. Iz izvora 31 pokrivaju se troškovi organizacije programa cjeloživotnog učenja, naknade vanjskih suradnika koji sudjeluju i rade na stručnim seminarima, i programima cjeloživotnog obrazovanja kao i troškovi službenih putovanja i reprezentacije. Planirani iznos rashoda na izvoru 43 za 2025. godinu iznosi 779.097 eura, izvršenje za 2025. iznosi 775.971,69 eura odnosno 99,60% financijskog plana. Iz izvora 43 pokrivaju se materijalni rashodi koji obuhvaćaju rashode poslovanja iz kojih možemo izdvojiti sljedeće: režijski troškovi, troškovi održavanja, materijal za redovno održavanje poslovanja Fakulteta, naknade vanjskih suradnika koji sudjeluju i rade na stručnim seminarima, i programima cjeloživotnog obrazovanja kao i troškovi službenih putovanja i reprezentacije. 

Aktivnost A679071 izvor 51 – EU projekti Sveučilišta u Osijeku rashodi su planirani temeljem troškovnika i ugovora između nositelja i partnera na projektu. Za 2025. godinu planirani je iznos od 85.197 eura, izvršenje za 2025. iznosi 90.169,66 eura odnosno 105.84% financijskog plana. Izvor 52 čine rashodi za EU projekte: CroViZone  - Prilagodba vinogradarskih zona RH klimatskim promjenama KK.05.1.1.02.0032 Operativni program Konkurentnost i kohezija i „VirtuOS - uspostava regionalnog centra kompetentnosti u sektoru turizma i ugostiteljstva UP.03.3.1.05.0006 Operativni program Učinkoviti ljudski potencijali. Izvor 52 obuhvaća i prijenose sredstava temeljem Ugovora o međufakultetskoj suradnji, vezana za pokriće troškova putovanja, prijenose sredstva Agencije za znanost i visoko obrazovanje i Erasmus+ program mobilnosti, sredstva znanstvene infrastrukture. Njihovo izvršenje ovisi o primljenim sredstvima. Za 2025. godinu planirani je iznos od 74.954 eura, izvršenje za 2025. iznosi 65.209,91 eura odnosno 87% financijskog plana. Rashodi izvora 52 se planiraju smo ako imamo pisano saznanje koliko ćemo sredstva dobiti u planiranom razdoblju. Ukoliko sredstva nisu planirana, a Fakultet je primio sredstva iz izvora 52 temeljem Pravilnika o proračunskom računovodstvu i računskom planu sredstva se mogu trošiti do iznosa koji smo primili. 
Planirani iznos rashoda na izvoru 6 iznosi 21.358 eura, izvršenje na izvoru 61 za 2025. iznosi 21.875,30 odnosno 102,42% financijskog plana, a odnosi se da donacije trgovačkih društva i neprofitnih organizacija za studentske projekte i konferencije. Rashod na izvoru 7 planiran je za 2025. u iznosu od 600 eura, a izvršenje za 2025. godinu iznosi 389,75 eura, odnosno 64,94% financijskog plana.
3. Prijenos sredstava iz prethodne u sljedeću godinu
Fakultet je u prethodnim proračunskim godinama ostvarivao višak prihoda poslovanja u najvećem dijelu od poslijediplomskih specijalističkih studija – izvor 31 i izvanrednih preddiplomskih i diplomskih sveučilišnih studija te poslijediplomskih doktorskih studija – izvor 43. Stoga Fakultet svake godine ima prijenos sredstava u sljedeću godinu. 

Prijenos sredstva u sljedeće razdoblje iznosi 2.343.104 eura. Sastoji se od 171.445,61 na izvoru 31 Vlastiti prihodi, 1.938.756,76 eura na izvoru 43 Namjenski prihodi, 61.029,76 eura na izvoru 5100 Pomoći EU, 16.082,00 eura na izvoru 52 Ostale pomoći, na izvoru 533 iznos 963,51 euro, na izvoru 5011 iznos od 42.763,06, na izvor 5043 iznos od 117.696,29 eura, na izvoru 61.282,20 eura, na izvoru 581 iznos od 33.622,88 eura izvor 11 je u minusu za 100.537,67 eura. Manjak se odnosi na sredstva koja su planirana po Programskom ugovoru između Ministarstva znanosti, obrazovanja i mladih i Sveučilišta J.J. Strossmayera u Osijeku za osnovnu i izvedbenu aktivnost. Stanje sredstava na računu 1.1.2025. iznosi 1.083.341,26 euro, a 31.12.2025. 2.343.397,59 eura. Ekonomski fakultet u Osijeku je imao sredstva oročena temeljem Ugovora o oročenom depozitu, izvršen je povrat sredstava u iznosu od 1.500.000 eura. Stoga se stanje na žiro-računu i prijenos sredstva u sljedeće razdoblje povećalo. 
4. Ukupne i dospjele obveze

	
	Stanje obveza na dan 31.12.2024.
	Stanje obveza na dan 31.12.2025.

	Ukupne obveze
	406.048,14
	396.487,39

	Dospjele obveze
	862,90
	-


U Osijeku, 10. ožujka 2026.

